Συντεταγμένες: 42°28′N 9°12′E﻿ / ﻿42.467°N 9.200°E﻿ / 42.467; 9.200

Η **Άνω Κορσική** (γαλλικά: *Haute-Corse*; κορσικανικά: *Cismonte*) είναι γαλλικός νομός στο βόρειο τμήμα του νησιού της Κορσικής. 

Ο επίσημος κωδικός είναι 2Β και το Ταχυδρομείο χρησιμοποιεί τον αριθμό 20 για όλη την Κορσική. Πρωτεύουσα του νομού είναι η κοινότητα Μπαστιά και υπονομαρχίες οι κοινότητες Κορτέ και Καλβί. Ο πληθυσμός του νομού ανέρχεται σε 177.689 κατοίκους (2017).

Οι κάτοικοι του νομού ονομάζονται Κορς ντυ Νορ, δηλαδή Κορσικανοί του Βορρά.

Γεωγραφικά στοιχεία
-------------------

Η Άνω Κορσική εκτείνεται στο βορειοανατολικό τμήμα του νησιού της Κορσικής. Αυτή η περιοχή ονομάζεται Cismonte. Η κεντρική κορυφογραμμή, στα κορσικανικά i Monti, τη χωρίζει από το νομό Νότια Κορσική (στα κορσικανικά Pumonti). Η Άνω Κορσική συνορεύει ανατολικά με την Τυρρηνική θάλασσα και προς τα δυτικά με τη Μεσόγειο Θάλασσα.

Στην Άνω Κορσική το έδαφος είναι πολύ ορεινό, εκεί βρίσκεται το όρος Μόντε Σίντο, το υψηλότερο βουνό της Κορσικής με υψόμετρο 2.706 μέτρα.

Κλίμα
-----

Το κλίμα μεγάλου τμήματος της Άνω Κορσικής είναι Μεσογειακό: ζεστό και ξηρό το καλοκαίρι, ήπιο και βροχερό το χειμώνα. Ωστόσο, το νησί επηρεάζεται επίσης από το αλπικό κλίμα, ειδικά το χειμώνα. Δεν είναι ασυνήθιστο οι κορυφές των ορεινών περιοχών να είναι χιονισμένες μέχρι τον Μάιο-Ιούνιο.

Γλώσσα
------

Στην Κορσική μαζί με τα Γαλλικά και τα Ιταλικά που είναι επίσημες γλώσσες, ομιλείται η κορσικανική γλώσσα, η οποία παρά τις διαφορές φωνητικής, μορφολογικής και σημασιολογικής φύσης που υπάρχουν ανάμεσα στο νότιο και το βόρειο τμήμα του νησιού, έχει κοινή λεξιλογική βάση και σύνταξη που επιτρέπουν την αλληλοκατανόηση. Η βόρεια διάλεκτος ομοιάζει περισσότερο με την Τοσκανική, ενώ η νότια θυμίζει τις διαλέκτους της Νότιας Ιταλίας.

Ιστορία
-------

*Δείτε επίσης:* Ιστορία της Κορσικής

Ο νομός δημιουργήθηκε στις 15 Σεπτεμβρίου 1975, όταν ο νομός της Κορσικής χωρίστηκε στην Άνω Κορσική και στη Νότια Κορσική. Αντιστοιχεί ακριβώς στον πρώην νομό Γκολό, ο οποίος υπήρχε μεταξύ 1793 και 1811.

Δεδομένου ότι ο κωδικός αριθμός 20 αντιστοιχούσε στον προηγούμενο ολόκληρο νομό της Κορσικής, η Νότια Κορσική έλαβε τον κωδικό 2Α και η Άνω Κορσική τον κωδικό 2B.

Μετά την εδαφική μεταρρύθμιση του 2015, τα 2 νομαρχιακά συμβούλια της Κορσικής (Άνω Κορσικής και Νότιας Κορσικής) συγχωνεύθηκαν την 1η Ιανουαρίου 2018 με την ενιαία τοπική αυτοδιοίκηση της Κορσικής, η οποία ήδη ασκεί τις εξουσίες μιας περιοχής με ειδικό καθεστώς, και σχημάτισαν την Τοπική αυτοδιοίκηση της Κορσικής. Οι διοικητικές περιφέρειες των νομών Άνω Κορσικής και Νότιας Κορσικής, παραμένουν αμετάβλητες, με τις πρωτεύουσες τους Μπαστιά και Αζαξιό αντίστοιχα.

Διοικητική διαίρεση
-------------------

Τα διοικητικά διαμερίσματα του νομού Άνω Κορσικής
Ο νομός Άνω Κορσικής χωρίζεται σε 3 διοικητικά διαμερίσματα, 15 καντόνια και 236 κοινότητες:

| Διαμέρισμα | Καντόνια | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κάτ./χμ² | Κωδ.
INSEE |
| --- | --- | --- | --- | --- | --- | --- |
| Μπαστιά | 7 | 27 | 87.776 | 473,77 | 185 | 2B2 |
| Καλβί | 5 | 51 | 29.576 | 1.338,44 | 22 | 2B5 |
| Κορτέ | 7 | 158 | 58.800 | 2.853,28 | 21 | 2B3 |
| Σύνολο νομού | 15 | 236 | 176.152 | 4.665,49 | 38 | 2B |

Πόλεις
------

Οι κυριότερες πόλεις του νομού:

| Πόλη | Πληθυσμός (2016) | Διαμέρισμα |
| --- | --- | --- |
| Μπαστιά | 44.829 (2016) | Μπαστιά |
| Μπόργκο | 8.766 (2016) | Μπαστιά |
| Μπιγκούλια | 7.945 (2016) | Μπαστιά |
| Κορτέ | 7.389 (2016) | Κορτέ |
| Καλβί | 5.442 (2016) | Καλβί |
| Φυριανί | 5.682 (2016) | Μπαστιά |

Οικονομία
---------

Η Άνω Κορσική, όπως και το σύνολο του νησιού, έχει μια πολύ χαρακτηριστική οικονομία: έχει μικρή βιομηχανία, αδύναμη γεωργία και έδωσε σημαντικό βάρος στον τουρισμό, τη διοίκηση και το χώρο των κατασκευών. Παραδοσιακά, στην οικονομία της Κορσικής κυριαρχούσε η γεωργία, η κτηνοτροφία και η αλιεία, αλλά πλέον έχει στραφεί προς τον τουρισμό, κυρίως με καταστήματα και την τουριστική βιομηχανία (ξενοδοχεία, αναψυχή).

Αξιοθέατα -Τουρισμός
--------------------

Ο τουρισμός στην Κορσική αντιπροσωπεύει σημαντικό πλεονέκτημα στην οικονομία του νησιού. Ειδικότερα, η Άνω Κορσική προσελκύει επισκέπτες για τις αμμώδεις παραλίες και τα θαλάσσια σπορ αλλά και για τη φύση: Με το εντυπωσιακό ορεινό τοπίο, τις λίμνες και τα πολλά δάση του, ο νομός είναι ιδανικό μέρος για τους λάτρεις των σπορ και τους λάτρεις της φύσης. Υπάρχουν επίσης αρχαιολογικοί χώροι με μνημεία από την Παλαιολιθική περίοδο. Η Άνω Κορσική έχει επίσης παραδοσιακά χωριά στα ορεινά και όμορφες πόλεις όπως η πρωτεύουσα Μπαστιά ή η Κορτέ, η ιστορική πρωτεύουσα της Κορσικής. 

* Πόλεις της Άνω Κορσικής
* Η πρωτεύουσα ΜπαστιάΗ πρωτεύουσα Μπαστιά
* ΚορτέΚορτέ
* ΚαλβίΚαλβί
* ΜπόργκοΜπόργκο
* ΦυριανίΦυριανί
* Λ'Ιλ ΡουςΛ'Ιλ Ρους

Παραπομπές
----------

1. ↑  (Γαλλικά) Benabed, Shahinez (7 Μαΐου 2019). «Un nouveau préfet pour la Haute-Corse». *acteurspublics.com*. Ανακτήθηκε στις 8 Μαΐου 2019.
2. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
3. ↑ . «habitants.fr/haute-corse».
4. ↑  Εγκυκλοπαίδεια Πάπυρος Λαρούς Μπριτάννικα, τομ. 35 , σελ.217
5. ↑ . «lefigaro.fr/politique».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άνω Κορσική** |

* Η επίσημη ιστοσελίδα του νομού Αρχειοθετήθηκε 2020-12-01 στο Wayback Machine. (γαλλικά)
* Η ιστοσελίδα του Γραφείου Τουρισμού της Μπαστιά (επιλογή γλώσσας)

  


|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 142610193
* LCCN: n81075860
* GND: 4612235-7
* SUDOC: 026385104
* BNF: cb11864271z (data)

 |

 |